บีเคเควาย

บีเคเควาย () คือ ภาพยนตร์ไทยกึ่งสารคดีกึ่งเรื่องแต่งแนวข้ามพ้นวัย ปี พ.ศ. 2559 กำกับโดย นนทวัฒน์ นำเบญจพล นำแสดงโดย พลอยยุคล โรจนกตัญญู, อนงค์นาถ ยูสานนท์, เจตน์ เกสะวัฒนะ และณฐกร เกียรติ์มนตรี เล่าเรื่องของ "โจโจ้" หญิงสาวที่กำลังก้าวผ่านวัยจากนักเรียนสู่นักศึกษา และเผชิญกับความรักแบบเพศเดียวกันและเพศตรงกันข้าม โดยเรื่องราวของโจโจ้ถูกสร้างขึ้นมาจากเนื้อหาในไดอารีส่วนตัวของพลอยยุคล นักแสดงนำของเรื่องธารริน อดุลยานนท์. "Diary of the Young Folk". The Cloud. 24 กรกฎาคม 2560. สืบค้นเมื่อ 7 สิงหาคม 2560. ผนวกเข้ากับบทสัมภาษณ์ว่าด้วยเรื่องความรัก ความสัมพันธ์ ครอบครัว เพศภาวะ การมีเพศสัมพันธ์ ฯลฯ ที่นนทวัฒน์รวบรวมมาจากวัยรุ่นอายุ 17-19 ปี จำนวน 100 คนที่อาศัยอยู่ในกรุงเทพฯ"#BKKY ". Wicked Queer. สืบค้นเมื่อ 7 สิงหาคม 2560. 

ตัวอักษร BKKY ในชื่อภาษาอังกฤษของภาพยนตร์เรื่องนี้ ประกอบด้วยตัวย่อของคำสองคำ ได้แก่ "BKK" ที่ย่อมาจากคำว่า Bangkok (กรุงเทพฯ) และ "Y" ที่ย่อมาจากคำว่า Youngster (เยาวชน) โดยตัวอักษร Y ยังพ้องเสียงกับคำว่า Why (ทำไม) ที่สื่อถึงการตั้งคำถามต่อสิ่งต่าง ๆ ของวัยรุ่นกรุงเทพฯ ในปัจจุบันอีกด้วย

ภาพยนตร์เรื่องนี้ได้รับรางวัลภาพยนตร์สารคดียอดเยี่ยมจากเทศกาลภาพยนตร์เควียร์นานาชาติ (Lesbisch Schwule Filmtage Hamburg) ประจำปี ค.ศ. 2016 ณ เมืองฮัมบวร์ค ประเทศเยอรมนีศศิกานต์ เอื้อวิทยาวุฒิกุล. "นนทวัฒน์ นำเบญจพล เจ้าของรางวัลสารคดียอดเยี่ยมจากเทศกาล LESBISCH SCHWULE FILMTAGE HAMBURG". The Hollywood Reporter Thailand. 26 ตุลาคม 2559. สืบค้นเมื่อ 7 สิงหาคม 2560. เข้าฉายในโรงภาพยนตร์ครั้งแรกเมื่อวันที่ 10 ตุลาคม พ.ศ. 2559 ในสาย A Window on Asian Cinema ของเทศกาลภาพยนตร์นานาชาติปูซาน ครั้งที่ 21 ประเทศเกาหลีใต้"เปิดชื่อ 7+1 ภาพยนตร์ไทยในเทศกาลปูซาน พร้อมรายละเอียดของหนังใหม่ที่คุณยังไม่รู้จัก". คนมองหนัง. 7 กันยายน 2559. สืบค้นเมื่อ 7 สิงหาคม 2560."50 Films you cannot miss at the Busan International Film Festival 2016 (Part 1)". Asian Film Festivals. 10 ตุลาคม 2559. สืบค้นเมื่อ 7 สิงหาคม 2560. และเข้าฉายอย่างเป็นทางการในประเทศไทยเมื่อวันที่ 3 สิงหาคม พ.ศ. 2560

 นักแสดง 
 พลอยยุคล โรจนกตัญญู แสดงเป็น โจโจ้
 อนงค์นาถ ยูสานนท์ แสดงเป็น คิ้ว
 เจตน์ เกสะวัฒนะ แสดงเป็น แจสเปอร์
 ณฐกร เกียรติ์มนตรี แสดงเป็น เจฟ

 อ้างอิง 

 แหล่งข้อมูลอื่น 



หมวดหมู่:ภาพยนตร์ไทยที่ออกฉายในปี พ.ศ. 2560
หมวดหมู่:ภาพยนตร์สารคดีไทย
หมวดหมู่:ภาพยนตร์ไทย
หมวดหมู่:ภาพยนตร์ภาษาไทย
หมวดหมู่:ภาพยนตร์ที่ถ่ายทำในกรุงเทพมหานคร
หมวดหมู่:ภาพยนตร์ที่มีฉากในกรุงเทพมหานคร
หมวดหมู่:ภาพยนตร์นอกกระแสไทย